[ca] La xarxa representa l'èxit del format audiovisual. El consum de vídeo en línia va a l'alça i la tendència marca que continuarà augmentant a curt i mitjà termini. L'ús de dispositius mòbils ha fet que incrementi el seu consum. Les marques utilitzen el vídeo per crear comunitat, informar, explicar, mostrar els seus productes o serveis, captar clients, etc. Aquest treball vol fer una revisió dels diferents usos del vídeo en línia i analitzar més profundament l'ús que en fan les empreses en els seus plans de comunicació i màrqueting digital. Fent una revisió de literatura acadèmica sobre vídeo en línia i de diferents estudis sobre el seu ús a internet, contextualitzem els diferents usos així com descrivim les tipologies de vídeo, eines i plataformes de distribució de vídeo que utilitzen les empreses en l'àmbit de la comunicació corporativa i el màrqueting digital. També identifiquem diferents estratègies i maneres de quantificar el retorn de l'ús del vídeo com a eina essencial a les comunicacions digitals en el marc empresarial. Sabem que les dues principals estratègies aplicades al vídeo en comunicació digital són de relacions públiques i màrqueting. En aquest sentit, pren protagonisme el denominat branded content, terme que es proposa per denominar el contingut rellevant, entretingut o interessant, d'aspecte no publicitari, que generen les marques a la xarxa. Així com, la publicitat nativa, fent referència a aquella publicitat que s'integra en el contingut editorial natural de les diferents plataformes a la xarxa. Es produeix així una tendència a la hibridació entre ambdues línies estratègiques que volem posar de manifest en aquest treball. Repassem també quins són els agents encarregats de la creació de continguts audiovisuals a les empreses.

[en] The network represents the success of the audiovisual format. Online video consumption is on the rise and the trend will continue to increase in the short and medium term. The use of mobile devices has increased its consumption. Brands use the video to create a community, inform, explain, show their products or services, attract customers, among others. This paper aims review the different uses of online video and analyze more deeply the use made by companies in their communication and digital marketing plans. By conducting a review of academic literature on online video and different studies on its use on the Internet, we contextualize the different uses as well as describe the types of video, tools and video distribution platforms used by companies in the field of corporate communication and digital marketing. We also identify different strategies and ways to quantify the return of the use of video as an essential tool in business digital communications. We know that the two main strategies applied to video in digital communication are public relations and marketing. In this sense, the so-called branded content takes center stage, a term that is proposed to describe the relevant content, entertaining or interesting, with a non-advertising aspect, generated by the brands on the network. Also, the native advertising, referring to that advertising that is integrated into the natural editorial content of the different platforms on the network. Therefore, there is a tendency towards hybridization between both strategic lines, which we aim to show in this essay. We also analyze which are the responsible agents for the creation of audiovisual content in/for companies.